තැනින් තැනට ට්‍රේල් වර්ගයේ සුඛෝපභෝගී යතුරු පැදියකින් යමින් මත්කුඩු ලෝලීන් සඳහා අවශ්‍ය හෙරෝයින් මත්කුඩු අලෙවි කිරිමේ ජංගම වෙළෙඳාමක් පවත්වා ගෙන ගිය තරුණයන් දෙදෙනකු මත්කුඩු තොගයක් සමඟ පෙරේදා (29) රාත්‍රී හලාවත මල්වත්ත ඉලිප්පදෙණිය මංසන්ධියේ දී අත්අඩංගුවට ගත් බව හලාවත මුලස්ථාන පොලිසිය කියයි.හලාවත පොලිසියේ අපරාධ අංශයේ නිලදාරීන් පිරිසත් රාජකාරී කටයුත්තකට ඉලිප්පදෙණිය ප්‍රදේශයට යන අතර අධි වේගයෙන් ධාවනය වූ ට්‍රේල් වර්ගයේ යතුරු පැදියක් පොලිස් ජිප් රථයට ද වෙට්ටු දමමින් ධාවනය විය.ඒ අනුව යතුරු පැදිය ලුහුබැඳ ගොස් නතර කර ඔවුන් අත්අඩංගුවට ගෙන ඇත.පසුව එම දෙදෙනා පරික්ෂා කළ විට ඔවුන් ගේ කලිසම් සාක්කුවේ වූ ගිනි පෙටිටි දෙකක මත්කුඩු පැකට් අටක් තිබී සොයා ගෙන තිබේ.